ОБЯВЛЕНИЕ
На основание чл. 26, ал. 2 от  Закона за нормативните актове/ЗНА/, във връзка с чл. 77 от АПК
ПРОЕКТ НА ТАРИФА
ЗА
ТАКСИТЕ ЗА ВОДОВЗЕМАНЕ ОТ МИНЕРАЛНО НАХОДИЩЕ «КРУШУНА», РАЗПОЛОЖЕНО НА ТЕРИТОРИЯТА НА ОБЩИНА ЛЕТНИЦА, ОБЛАСТ  ЛОВЕЧ
На заинтересованите граждани и организации се предоставя 14-дневен срок, считан от 07.03.2014 г. до 20.03.2014 г. включително, за предложения и становища по Проекта на Тарифа за таксите за водовземане от минерално находище «Крушуна», разположено на територията на община Летница, област  Ловеч на адрес: гр.Летница, бул.”България” № 19 - Общински център за услуги и информация при Община Летница
На основание чл, 21, ал. 1, т. 8 и т. 12 от ЗМСМА, чл.21, ал.2 във връзка с чл.21, ал.1, т.7 от ЗМСМА и §133, ал.7, т.1, б.»в» от ПЗР към ЗИД на ЗВ  
ПРЕДЛАГАМ

Общински съвет гр. Летница да приеме следната Тарифа за таксите за водовземане от минерално находище «Крушуна», разположено на територията на община Летница, област  Ловеч:
Глава първа

ОБЩИ ПОЛОЖЕНИЯ

Чл.1. С тарифата се определя размерът на таксите за издаване на разрешително за водовземане и таксите за водовземане от находище на минерална вода „Крушуна” / сондаж № Р-1 хг /, предоставено безвъзмездно за управление и ползване с Решение № 73 / 25.02.2011 г. на Министъра на околната среда и водите, съгласно §133 от ПЗР на ЗИД на ЗВ, разположено на територията на Община Летница.

Чл.2 (1) Съгласно чл.8, ал. 1, т. 2, буква „б“ от ТАРИФА за таксите, които се събират в системата на Министерство на околната среда и водите, за издаване на разрешително за водовземане, се заплаща такса в размер на 250 (двеста и петдесет) лева. 
(2). Съгласно чл.8, ал. 2 от ТАРИФА за таксите, които се събират в системата на Министерство на околната среда и водите, за продължаване срока на разрешенията по ал. 1 се събира такса в размер на 100 (сто) лева.

(3). Съгласно чл.8, ал. 3, т. 2, буква „б“ от ТАРИФА за таксите, които се събират в системата на Министерство на околната среда и водите, за изменение и/или допълнение на разрешително за водовземане се заплаща такса в размер на 130 (сто и тридесет) лева.

Чл.3.(1) Таксите за водовземане от минералните води се определят на база отнетия обем вода и в зависимост от целта на използване на водата.

(2) Таксите за водовземане от минерални води се определят на база разрешения обем вода и температурата на минералната вода.

Чл.4.(1) Отнетият при водовземането обем вода се измерва посредством отговарящи на нормативните изисквания измервателни устройства.

(2) В случаите на повреда или несертифициране на измервателните устройства за изчисляване на таксата за водовземане се вземат разрешените в разрешителното количества изчислени като ползвани води по  най- високата категория. 

Чл.5.(1) Ежегодно към 31-ви януари на следващата година титулярите на разрешителни представят информация за изчисляване на дължимата такса по образец, утвърден от министъра на околната среда и водите и обявен на интернет страниците на Басейновите дирекции и на Министерството на околната среда и водите. 

(2) Образецът по ал.1 съдържа данните съгласно показателите, определени в разрешителното и размерите определени в глава втора, трета и четвърта на настоящата тарифа. 

(3) В срок до 1 (един) месец от получаване на данните по ал.1, Кметът на Общината или упълномощено от него лице извършва проверка на информацията и съответствието и с резултатите от собствения мониторинг, показанията на измервателните устройства и резултатите от извършения през годината контрол.

(4) При съответствие на информацията по ал.1 Кметът на Общината или упълномощено от него лице уведомява писмено титуляра на разрешителното за размера на дължимата такса, срока за заплащането и сметката, по която таксата следва да бъде заплатена. 

 (5) При несъответствие на параметрите, по които е определен размерът на таксата, Кметът на Общината или упълномощено от него лице назначава нарочна проверка за установяване на обстоятелствата и определяне размера на дължимата такса. 

Глава втора

ИЗЧИСЛЯВАНЕ НА ТАКСАТА ЗА ВОДОВЗЕМАНЕ

Чл.6. Таксата за водовземане от минерални води се определя по следната формула: Т = Е x W, където:

· Т е размерът на дължимата годишна такса в лева;

· Е е единичният размер на таксата, в зависимост от целта за която ще бъда ползвана черпената вода,  съгласно таблицата по чл.8 – в лв./куб. м;

· W е размерът на разрешения годишен воден  обем в куб. м.

Чл.7. Единичният размер на таксата за водовземане от минерални води добивани директно от първоизточника, се определя съгласно следната таблица:

	№
	Цел на използване
	Размер на таксата – Е

	
	на минералната вода
	(лв./куб. м)


	
	 
	t > 50 °С

	1
	За балнеолечебна дейност на търговски дружества регистрирани по Закона за здравните заведения
	0.05 лв.

	2
	За спорт, отдих, отопление и хигиенни нужди в организации и/или юридически лица на бюджетна издръжка
	0.20 лв.

	3
	За спорт, отдих и хигиенни нужди в обекти, собственост на физически или юридически лица
	0.50 лв.

	4
	Всички други цели
	0.50 лв.


Чл.8. Община Летница не заплаща такса за водовземане и таксите по чл. 2.

Глава трета

ЗАПЛАЩАНЕ НА ТАКСИТЕ

Чл.9.(1) Таксите за водовземане са годишни и се заплащат от титулярите на разрешителни не по-късно от 31-ви март на следващата година.

(2) В случай че таксата по ал.1 се внася по банкова сметка на общината на няколко вноски, в рамките на годината, титулярът на разрешителното прави изравнителна вноска до 31-ви март на следващата година и представя пред Кмета на Общината справка за направените вноски и копие на платежните документи, доказващи извършването на плащанията.
Чл.10.(1) Таксите се заплащат от титулярите на разрешителните по банкова сметка на Община Летница.

(2) При всяко плащане титулярът на разрешителното изпраща на органа, издал разрешителното копие от платежния документ.

Чл.11. В платежните документи за превода на сумите по съответната банкова сметка задължително се изписва: номера на разрешителното, периодът, за който се внася таксата, основанието за плащане (вида на таксата), както и че таксата е по Закона за водите. 

Чл.12. Титулярите на разрешителните внасят ежегодно гаранция в размер на 25 на сто от годишната такса по банкова сметка на Община Летница в едномесечен срок от издаване на разрешителното за водовземане от минерална вода, а за всяка следваща година до 01.05. на текущата година.

Чл.13. (1)  Лицата, поискали издаване на разрешително и титулярите на заварени разрешителни заплащат дължимите такси независимо от етапа, на който се намира процедурата за изменение, продължаване на срока или преиздаване на разрешителното.


          (2) Внесената парична гаранция се прихваща от дължимата годишна такса заплатена от титутлярите в срока по  чл.9, ал.1.


          (3) При неплащане на  таксите за водовземане по горецитираната алинея, общината има право да удържи внесената гаранция.
Допълнителни разпоредби

§ 1. По смисъла на тази Тарифа целите на ползване на водата са:

1. „Водоползване за балнеолечебна дейност ” е водоползване, при което минералните води се ползват в заведение, регистрирано по Закона за лечебните заведения, или в обект към такова заведение.

2. „Водоползване за спорт, отдих, отопление и хигиенни нужди в организации и/или юридически лица на бюджетна издръжка“, е водоползване, когато минералните води се ползват от народни читалища регистрирани по Закона за народните читалища и други организации и/или юридически лица на бюджетна издръжка.

3. „Водоползване за спорт, отдих и хигиенни нужди в обекти, собственост на физически или юридически лица“ е водоползване, когато минералните води се ползват чрез спортни, лечебни и рехабилитационни съоръжения в обект, който не е регистриран по Закона за лечебните заведения.

4. „Други цели” са цели извън изрично изброените по чл.8.
М О Т И В И

КЪМ
ПРОЕКТА НА ТАРИФА

за таксите за водовземане от минерално находище «Крушуна», разположено на територията на община Летница, област  Ловеч
(съгласно изискванията на чл.28, ал.2 от ЗНА)

1. Причини, налагащи приемането на Тарифа за таксите за водовземане от минерално находище «Крушуна», разположено на територията на община Летница, област  Ловеч:

- С Решение № 73 / 25.02.2011 г. на Министъра на околната среда и водите, съгласно §133 от ПЗР на ЗИД на Закона за водите, Находище на минерална вода „Крушуна” / сондаж № Р-1 хг /, разположено на територията на Община Летница, област Ловеч е предоставено безвъзмездно за управление и ползване на Община Летница.
- Съгласно §133, ал.7, т.1, б.»в» от ПЗР към ЗИД на ЗВ, Общинския съвет към съответната община, приема тарифа за ползването на предоставените минерални води. С настоящия проект на Тарифа за таксите за водовземане от минерално находище «Крушуна», разположено на територията на община Летница, област  Ловеч, се определят такси за издаване на разрешително за водовземане,  за продължаване срока на издадено разрешително за водовземане, за изменение и допълнение на издадено разрешително за водовземане, за водовземане от Находище за минерална вода „Крушуна“, в съответствие с минималния позволен размер на таксите, определени с Тарифа за таксите, които се събират в системата на МОСВ и Тарифа за таксите за водовземане, за ползване на воден обект и за замърсяване.
 2. Цели, които се поставят:

Целите  на този проект са:

- законосъобразност 
 3. Финансови и други средства, необходими за прилагането на новата уредба.

Проектът на Тарифа за таксите за водовземане от минерално находище «Крушуна», разположено на територията на община Летница, област  Ловеч не изисква нови финансови или други средства.

4. Очаквани резултати от прилагането, включително финансови, ако има такива.

Очакваните резултати от прилагането на Тарифата са: 

- законосъобразност

- финансови, чрез събирането на такси за издаване на разрешително за водовземане,  за продължаване срока на издадено разрешително за водовземане, за изменение и допълнение на издадено разрешително за водовземане, за водовземане от Находище за минерална вода „Крушуна“
5. Анализ за съответствие с правото на Европейския съюз.

Предлаганият проект на Тарифа за таксите за водовземане от минерално находище «Крушуна», разположено на територията на община Летница, област  Ловеч е подзаконов нормативен акт за прилагане на отделни разпоредби на Закона за водите.
ВНОСИТЕЛ:

Д-Р КРАСИМИР ДЖОНЕВ

Кмет на община Летница
